|  |  |
| --- | --- |
| LAMBERTSETER VIDEREGÅENDE SKOLE  IT2  Heldagsprøve høst 2016  Mandag 12.12.2016  Alle hjelpemidler tillatt unntatt internett, kommunikasjon og minnepinne  Faglærer: Marit Stenstadvolden og  Eivind Andreassen  Totalt 4 sider | H  E  L  D  A  G  S  P  R  Ø  V  E |

**Praktisk informajon:**

**Levere besvarelsen:**

Når du skal levere, skal du lagre besvarelsen på heldagsprøvebrukerens Mine dokumenter, dvs.  stasjon P:\ Dette er hjemmeområdet til heldagsprøvebrukeren. Når du lagrer besvarelsen her, er dette gyldig innlevering av heldagsprøven. Det er også den eneste måten å levere på. Husk at også bilde-og videofiler som du bruker må legges ved her.

**Bilde- og videofiler**

Bilde- og videofiler som du trenger finner du på heldagsprøvebrukeren.

**Lykke til**

**Oppgave 1, reisemål**

Et reiselivsmagasin ønsker seg en nettbasert løsning som tar utgangspunkt i tre bilder av byene St. Petersburg, New York og Roma. Det skal vises ett bilde av hver by, og bredden på hvert av bildene skal være 250 px. Brukeren skal kunne velge hvert av bildene med f.eks. en klikkhendelse, og da skal følgende skje:

Når bilde nummer 1 (St. Petersburg) velges, skal bildet vises i full størrelse.

Når bilde nummer 2 (Roma) velges, skal vedlagte video spilles. I den skal du først klippe bort de tolv første sekundene.

Når bilde nummer 3(New York) velges, skal brukeren få et spørsmål. Brukeren skal svare på hvilken bygning som vises på bildet. Hvis han svarer rett, skal han få en hyggelig melding, f.eks.: «Du vet allerede noe om New York – hva med å lære mer?» Hvis han svarer galt, kan teksten «Det var ikke rett – kanskje på tide med en New York-tur?» komme opp.

Bilder og video til oppgaven finner du i vedleggsfilen som ligger på heldagsprøvebrukeren. Husk å pakke de ut før du bruker/redigerer dem.

***Lagre besvarelsen med filnavn dittnavn\_oppg1.html (husk å legge ved bildene og videoen som du bruker)***

**Oppgave 2, BMI-kalkulator**

Lag en BMI-kalkulator. Brukeren skal skrive inn vekt og høyde. Programmet regner ut og gir brukeren informasjon om BMIen.

BMI er gitt av formelen:

\mathrm{BMI} = \frac{m} {h^2}

Der m er masse (vekt) i kg og her høyde i meter. Benevningen for BMI er {\mathrm{kg}} / {\mathrm{m}^2}

***Lagre besvarelsen med filnavn dittnavn\_oppg2.html***

**Oppgave 3, talltabell**

Denne oppgaven krever ikke brukergrensesnitt. Du skal programmere som om tallene i tabellen ikke var kjent på forhånd, og ta høyde for at antall tall kan endre seg.

Lag en tabell (array) som består av disse tallene: 8, 1, 12, 17 , -21, 34, -5, 7, -9, 51

1. Traverser tabellen og skriv ut tallene under hverandre.
2. Beregn summen av alle tallene i tabellen, og skriv den ut
3. Beregn gjennomsnittsverdien av alle tallene i tabellen, og skriv den ut med to desimaler.
4. Skriv ut alle tallene i tabellen som er større enn 4

***Lagre besvarelsen med dittnavn\_oppg3.html***

**Oppgave 4: Bestillingsverktøy for matkasse**

*De siste årene har man kunnet bestille ferdige kasser med råvarer til middager for en uke eller noen dager. Matkassene bestilles på Internett og leveres på døra hjemme hos folk, sammen med oppskrifter på de ulike rettene.*

*Noen personer på Sørlandet har startet en virksomhet, forankret i lokal kultur og tradisjon, som skal levere råvarer til fiskemiddager. Selskapet har tatt navnet Fra fjord til bord.*

*Virksomheten leverer bare fiskeråvarene, men samarbeider med lokale bønder og gartnere om leveranser av grønnsaker til middagene.*

Du skal lage en nettside der kunden skal gjøre en bestilling. Kunden skal kunne:

* legge inn antall personer som skal ha middag for en uke
* velge antall middager for uka
* velge mellom tre matkassealternativer: Klassisk, Økologisk og Asiatisk.

Bruker kan kun velge maks 5 middager, og bestille mat for opptil 10 personer.

Applikasjonen skal sjekke om verdiene brukeren har skrevet inn er fornuftige.

Programmet skal beregne samlet pris for bestillingen. Du kan regne med 80 kroner per person per måltid. Bestilles det matkasser til fem personer eller mer, vil prisen per person være 70 kroner.

Applikasjonen skal bekrefte valgene som er gjort ved å skrive de ut i tillegg til samlet pris for bestillingen.

(Bestillingen vil på en virkelig nettside måtte sendes/lagres ved hjelp av for eksempel e-post eller en fil, men på heldagsprøven trenger du ikke gjøre noe med dette.)

***Lagre besvarelsen med filnavn dittnavn\_oppg4.html***